Diari Oficial de la Generalitat Valenciana


Sumari del DOGV 9919, del 21-08-2024 (2024/8461)

ORDE 20/2024, de 9 d’agost, de la Conselleria d’Educació, Cultura, Universitats i Ocupació, d’extinció de l’autorització per cessament d’activitats en el centre privat de "Formación Profesional de Enseñanzas Profesionales Sorolla de València".
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9919

Data del DOGV
:   21-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8461

CVE
:   UWYG-N-4509-0308

Data del document
:   09-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Ordre

Descriptors 

:   * centre d'ensenyament
    * ensenyament privat

*Antecedents de fet*

Primer. El centre privat de Formació Professional denominat Enseñanzas Profesionales Sorolla, amb codi 56424798, de la localitat de València, està autoritzat per la Resolució de 27 de novembre de 2000, de la Conselleria d’Educació, Cultura i Esport, per la qual se li concedix autorització d’obertura i funcionament.

Segon. El 5 d’agost de 2024, la titularitat del centre sol·licita l’extinció de l’autorització per cessament d’activitats.

*Fonaments de dret*

Primer. L’òrgan competent per a dictar la present orde és la Conselleria d’Educació, Cultura, Universitats i Ocupació, d’acord amb l’article 16 del Reial decret 332/1992, de 3 d’abril, sobre autoritzacions de centres docents privats per a impartir ensenyaments de règim general no universitaris, i sobre la base de l’article 4 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació.

Segon. D’acord amb l’article 16.2 del Reial decret 332/1992, que establix que l’extinció d’un centre docent per cessament d’activitats podrà acordar-se a instància del titular del centre, i vist que la titularitat ha presentat esta sol·licitud, es procedix a dictar esta orde.

Atesos els antecedents de fet i tenint en compte els fonaments de dret,

ORDENE

*Primer*

L’extinció de l’autorització per cessament d’activitats del centre docent privat següent:

Codi del centre: 85069063.

Denominació genèrica: centre privat de Formació Professional.

Denominació específica del centre: Enseñanzas Profesionales Sorolla.

Titularitat: Martí Sorolla, Cooperativa Valenciana.

Domicili: carrer del Doctor Domack, número 1.

Localitat: València.

Província: València.

*Segon*

La present orde tindrà els seus efectes acadèmics a l’inici del curs escolar 2024-2025.

La present orde donarà lloc a la corresponent inscripció de baixa en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l’endemà de la notificació.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació.

Per a les persones interessades que no siguen objecte de notificació, els terminis començaran a comptar de l’endemà de la publicació en el *Diari Oficial de la Generalitat Valenciana*.

  

València, 9 d'agost de 2024

José Antonio Rovira Jover

Conseller d'Educació, Cultura, Universitats i Ocupació